Kad rastasmo se tada
<s>Kad rastasmo se tada</s>

<s>uz muk i suza breme,</s>

<s>a bol nam srca savlada,</s>

<s>na vrlo dugo vrijeme,</s>

<s>blijed, hladan, obraz ti posta,</s>

<s>ko led sam cjelov tvoj;</s>

<s>a meni tek tuga osta</s>

<s>kroz cijeli život moj.</s>

<s>Tog jutra rosu ledenu</s>

<s>sred svog osjetih čela</s>

<s>ko hladnu strepnju jednu</s>

<s>što obuze me cijela.</s>

<s>Ti skrši zavjete svoje;</s>

<s>sad mnogom pripadaš, znam;</s>

<s>kad ime spomenu tvoje</s>

<s>i mene samog je sram.</s>

<s>O tebi priča svud bruji,</s>

<s>za me posmrtno zvono;</s>

<s>kroz srce jeza mi struji:</s>

<s>što te ljubljaše oni?</s>

<s>Ti nikome od tih ljudi</s>

<s>ne bješe tako znana;</s>

<s>bol osta sred mojih grudi</s>

<s>i vječno živa rana.</s>

<s>Mi sastasmo se tajno;</s>

<s>sad tajno pamtim, smjerno,</s>

<s>što srce ti nehajno</s>

<s>već presta biti vjerno.</s>

<s>A sretnem li te kada</s>

<s>kroz mnoga ljeta duga,</s>

<s>moj pozdrav biće tada</s>

<s>sav pusta, nijema, tuga.</s>

<s>Poezija
Lord Byron</s>

